*Projekts*

**LATVIJAS REPUBLIKAS MINISTRU KABINETS**

2018.gada \_\_.\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_\_\_\_.§)

**Grozījumi Ministru kabineta 2010.gada 29.jūnija noteikumos Nr.586 „Filmu producentu reģistrācijas kārtība”**

Izdoti saskaņā ar Filmu likuma

7.panta pirmo daļu

1. Izdarīt Ministru kabineta 2010.gada 29.jūnija noteikumos Nr.586 „Filmu producentu reģistrācijas kārtība” (Latvijas Vēstnesis, 2010, 111.nr.) šādus grozījumus:
	1. Izteikt 2.punktu šādā redakcijā:

„2. Reģistrā reģistrē filmu producentus, kas ir Eiropas Ekonomikas zonā reģistrēti sīkie (mikro) komersanti, mazie, vidējie un lielie komersanti un Latvijā reģistrētas biedrības un nodibinājumi atbilstoši Eiropas Komisijas 2014.gada 17.jūnija Regulas (ES) Nr.651/2014, ar ko noteiktās atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.651/2014) 2.panta 24.punktā un 1.pielikumā noteiktajam.”.

* 1. Izteikt 4.1.apakšpunktu šādā redakcijā:

„4.1. vispārīgas ziņas par iesnieguma iesniedzēju (komersants, biedrība, nodibinājums) – veids, nosaukums (firma), reģistrācijas datums un numurs, juridiskā adrese, kontaktinformācija un amatpersonas;”.

* 1. Svītrot 5.punktu.
	2. Izteikt 6.punktu šādā redakcijā:

„6. Lēmumu par filmu producenta reģistrāciju, reģistrācijas atlikšanu vai atteikumu reģistrēt filmu producentu pieņem Nacionālā kino centra atbildīgā amatpersona 15 dienu laikā pēc iesnieguma saņemšanas. Nacionālā kino centra atbildīgā amatpersona pirms lēmuma par filmu producenta reģistrāciju pieņemšanas pārliecinās Valsts kases kontā par valsts nodevas samaksu.”.

1. Noteikumi stājas spēkā 2019.gada 1.janvārī.

Ministru prezidents M.Kučinskis

Kultūras ministre D.Melbārde

Vīza: Valsts sekretāre D.Vilsone

Mednis 67358859

Edgars.Mednis@nkc.gov.lv